Forslag til RÅDETS AFGØRELSE om ændring af Rådets afgørelse af 2. september 2011 om delvis suspension af anvendelsen af samarbejdsaftalen mellem Det Europæiske Økonomiske Fællesskab og Den Arabiske Republik Syrien /* COM/2012/078 final - 2012/0032 (NLE) */





BEGRUNDELSE (1) Den 18. januar 1977 indgik Det Europæiske Økonomiske Fællesskab og Den Syriske Arabiske Republik en samarbejdsaftale (herefter "samarbejdsaftalen")[1] for at fremme det generelle samarbejde og styrke de indbyrdes forbindelser. (2) Den 2. september 2011 besluttede Rådet delvis at suspendere anvendelsen af samarbejdsaftalen[2], indtil de syriske myndigheder bringer de systematiske krænkelser af menneskerettigheder til ophør og igen kan anses for at overholde den almindelige folkeret og de principper, der er grundlaget for samarbejdsaftalen. (3) Siden hen og i betragtning af hvor alvorlig situationen i Syrien er, har Unionen besluttet at vedtage yderligere restriktive foranstaltninger over for det syriske regime. (4) I den forbindelse bør den delvise suspension af anvendelsen af samarbejdsaftalen fortsætte. I overensstemmelse med fremgangsmåden den 2. september 2011 bør suspensionen være rettet mod de syriske myndigheder og ikke det syriske folk, og den bør begrænses tilsvarende. Da handelen med guld, ædle metaller og diamanter især kommer det syriske styre til gode og derfor støtter dets undertrykkende politik, bør suspensionen udvides, således at den også omfatter handelen med disse materialer. 2012/0032 (NLE) Forslag til RÅDETS AFGØRELSE om ændring af Rådets afgørelse af 2. september 2011 om delvis suspension af anvendelsen af samarbejdsaftalen mellem Det Europæiske Økonomiske Fællesskab og Den Arabiske Republik Syrien RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, sammenholdt med artikel 218, stk. 9, under henvisning til forslag fra Europa-Kommissionen, og ud fra følgende betragtninger: (1) Den 18. januar 1977 indgik Det Europæiske Økonomiske Fællesskab og Den Syriske Arabiske Republik en samarbejdsaftale (herefter "samarbejdsaftalen")[3] for at fremme det generelle samarbejde og styrke de indbyrdes forbindelser. (2) Den 2. september 2011 besluttede Rådet delvis at suspendere anvendelsen af samarbejdsaftalen[4], indtil de syriske myndigheder bringer de systematiske krænkelser af menneskerettigheder til ophør og igen kan anses for at overholde den almindelige folkeret og de principper, der er grundlaget for samarbejdsaftalen. (3) Siden hen og i betragtning af hvor alvorlig situationen i Syrien er, har Unionen besluttet at vedtage yderligere restriktive foranstaltninger over for det syriske regime. (4) I den forbindelse bør den delvise suspension af anvendelsen af samarbejdsaftalen fortsætte. I overensstemmelse med fremgangsmåden den 2. september 2011 bør suspensionen være rettet mod de syriske myndigheder og ikke det syriske folk, og den bør begrænses tilsvarende. Da handelen med guld, ædle metaller og diamanter især kommer det syriske styre til gode og derfor støtter dets undertrykkende politik, bør suspensionen udvides, således at den også omfatter handelen med disse materialer — VEDTAGET DENNE AFGØRELSE: Artikel 1 De foranstaltninger, der er opført i bilaget, indsættes i bilaget til Rådets afgørelse af 2. september 2011 om delvis suspension af anvendelsen af samarbejdsaftalen mellem Det Europæiske Økonomiske Fællesskab og Den Arabiske Republik Syrien. Artikel 2 Denne afgørelse meddeles Den Arabiske Republik Syrien. Artikel 3 Denne afgørelse træder i kraft på dagen for offentliggørelsen i Den Europæiske Unions Tidende. Udfærdiget i Bruxelles, den . På Rådets vegne Formand BILAG Liste over de i artikel 1 omhandlede foranstaltninger (1) Direkte eller indirekte salg, levering, overførelse eller eksport af guld, ædle metaller og diamanter anført nedenfor, uanset om de har oprindelse i Unionen eller ej, til Syriens regering, dens offentlige organer, selskaber og agenturer, Syriens Centralbank, personer, enheder eller organer, der handler på deres vegne eller efter deres anvisning, eller enheder eller organer, der ejes eller kontrolleres af dem (2) direkte eller indirekte køb, import eller transport af guld, ædle metaller og diamanter anført nedenfor, uanset om de har oprindelse i Syrien eller ej, fra Syriens regering, dens offentlige organer, selskaber og agenturer, Syriens Centralbank, personer, enheder eller organer, der handler på deres vegne eller efter deres anvisning, eller enheder eller organer, der ejes eller kontrolleres af dem og (3) direkte eller indirekte ydelse af teknisk bistand eller mæglervirksomhed og finansiering eller finansiel bistand i forbindelse med varerne i litra a) og b), til fra Syriens regering, dens offentlige organer, selskaber og agenturer, Syriens Centralbank, personer, enheder eller organer, der handler på deres vegne eller efter deres anvisning, eller enheder eller organer, der ejes eller kontrolleres af dem. De former for guld, ædle metaller og diamanter, der omhandles i dette bilag, er: HS-kode Varebeskrivelse 7102 Diamanter, også bearbejdede, men ikke monterede eller indfattede. 7106 Sølv (herunder forgyldt og platineret sølv), ubearbejdet eller i form af halvfabrikata eller som pulver. 7108 Guld (herunder platineret guld), ubearbejdet eller i form af halvfabrikata eller som pulver. 7109 Gulddublé på uædle metaller eller på sølv, ubearbejdet eller i form af halvfabrikata. 7110 Platin, ubearbejdet eller i form af halvfabrikata eller pulver. 7111 Platindublé på uædle metaller, sølv eller guld, ubearbejdet eller i form af halvfabrikata. 7112 Affald og skrot af ædle metaller eller af ædelmetaldublé; andet affald og skrot med indhold af ædle metaller eller ædelmetalforbindelser, af den art der hovedsagelig anvendes til genindvinding af ædle metaller. 7502 Ubearbejdet nikkel. 7503 Affald og skrot, af nikkel. 7504 Pulver og flager af nikkel. 8103 Tantal og varer deraf, herunder affald og skrot. 8112 Rhenium, indium og germanium. [1] EFT L 269 af 27.9.1978, s. 2. [2] EUT L 228 af 3.9.2011, s. 19. [3] EFT L 269 af 27.9.1978, s. 2. [4] EUT L 228 af 3.9.2011, s. 19.